་མི་འཐད་དེ། དཔེ་སྔར་བཞིན་ནོ།
ཡང་མདོ་ལས། འཇམ་དཔལ་གྱིས་ལི་ཙ་བྱི་དྲི་མ་མེད་པར་གྲགས་པ་ལས། དོན་དམ་པའི་བདེན་
པ་གང་ཡིན་དྲིས་པ་ན། ལི་ཙ་བྱི་དྲི་མ་མེད་པར་གྲགས་པས་ལན་ཅི་ཡང་མ་བཏབ་སྟེ།
བཏབ་ན་མཐའ་བཞིའི་འཛིན་པ་ལས་ཇི་སྐད་བཤད་པའི་ཉེས་པ་དང་བཅས་པར་འགྱུར་རོ། །
ཞེས་དགོངས་པའི་ཕྱིར་རོ། །
ལན་
ས་ཐོབ་ནི། དེ་ལྟར་དཔྱད་ནམཐའ་གང་དུ་ཡང་འཛིན་མི་ནུས་པས་རྣམ་པར་མི་རྟོག་པ་
ལ། གཞག་བྱ་ཡིན་ཡང་དེ་ལྟར་འཇོག་མ་ནུས་པ་རྣམས་ཀྱིས་དོན་བྱའོ། །ཞེས་མཉམ་བཞག་ལས
ལངས་ནས་རང་གཞན་ཐམས་ཅད་རྨི་ལམ་དང་སྒྱུམ་ལྟ་བུར་ཤེས་པའི་སྒོ་ནས། འགྲོ་བ་འཁྲུལ་བ་
རི་དྭགས་རྒྱར་ཚུད་འདྲར་གཤེགས་ནས། ཤེས་རབ་ལྡན་པ་མཁའ་ལ་བྱ་བཞིནརྣམ་པར་རྒྱུ།
ཞེས་པའི་ཚུལ་གྱིས་འགྲོ་བ་རྣམས་ལ་སྙིང་རྗེ་ཆེན་པོ་སྐྱེད་དེ། རྣམ་པར་མི་རྟོག་པས་ཟིན་པའི་
སྦྱིན་པ་དང་། བཟོད་པ་དང་། བརྩོན་འགྲུས་ཀྱི་ཕ་རོལ་ཏུ་ཕྱིན་པ་རླབས་པོ་ཆེ་སྤྱད་པར་བྱའོ། །
སྐྱོན་སྤང་བ་ནི། འོ་ནརྣམས་དཔྱོད་སྔ་མ་སྔ་མ་དེ་རྣམས་གནོད་བཅས་དང་ཕྱི་མ་ཕྱི་མ་རྣམས་
ཐུག་མེད་དུ་འགྱུར་ཏེ། ཕྱི་མས་སྔ་མ་འགོག་ཅིང་། ཕྱི་མ་རྣམས་འགོག་པ་ལ་ཡང་ཕྱི་མ་ཐུག་
མེད་དགོས་པར་མཚུངས་པའི་ཕྱིར་རོ། །ཞེ་ན། རྣལ་འབྱོར་པ་ཡང་བློ་ཁྱད་ཀྱིས། །གོང་མ་གོང་
མ་རྣམས་ཀྱིས་གནོད། །ཅེས་པའི་དོན་ཕན་ཚུན་འགལ་བ་བརྗོད་པའི་ཚུལ་གྱིས་རྣམ་དཔྱོད་དེ་
435

བོ་དོང་པཎ་ཆེན་གྱི་གསུང་འབུམ་ཆེན་མོ།
བཞིའི་ལྟ་བ་རྣམས་ཕྱི་མ་ཕྱི་མས་སྔ་མ་ལྔ་མ་ལ་གནོད་ཀྱང་ཕྱི་མ་ཐུག་མེད་དུ་མི་འགྱུར་ཏེ།
འཛིན་པ་ཐམས་ཅད་ཡོད་འཛིན་ནམ། མེད་འཛིན་ནམ། གཉིས་ཀ་མིན་པའམ། གཉིས་ཀ་མིན་
པའང་མ་ཡིན་པར་འདུ་བའི་ཕྱིར་འཛིན་པ་གཞན་མི་སྙེད་པས་སོ། །དེ་ལྟར་ཡང་མདོ་ལས། ཤིང་
གཉིས་དྲུད་པ་ལས་མེ་འབྱུང་སྟེ། ཤིང་དེ་དག་གི་ཆ་ཐམས་ཅད་བསྲེགས་ནས་སླར་བསྲེག་བྱ་མ་
རྙེད་པ་ན་མེ་དེ་ཡང་རང་གི་ངང་གིས་ཞི་བ་བཞིན་དུ། སོ་སོར་རྟོག་པའི་ཤེས་རབ་ཀྱིས་མུ་བཞིའི་
སྒྲོ་སྐུར་གྱི་འཛིན་པ་ཐམས་ཅད་རྣམ་པར་དཔྱད་པ་ན་མཐར་གང་དུ་ཡང་འཛིན་མི་ནུས་པས་རྣམ་
པར་རྟོག་པ་རང་གི་ངང་གིས་ཞི་བར་གསུངས་པ་ཡིན་ནོ། །
གཞུང་གི་དོན་ནི་རྒྱུ་རྐྱེན་ཐ་སྙད་ཀྱི་རྟེན་ཅིང་འབྲེལ་བར་འབྱུང་བ་གང་ཡིན་པ་དེ་ནི་རང་
བཞིན་གྱིས་མ་སྐྱེས་པ་ཡིན་ལ། རང་བཞིན་གྱིས་མ་སྐྱེས་པ་དེ་ནི་སྟོང་བ་ཉིད་དུ་བཅོམ་ལྡན་
འདས་ཀྱིས་བཤད་དེ། ཇི་ལྟར་མདོ་ལས། གང་ཞིག་རྐྱེན་ལས་སྐྱེས་པ་དེ་མ་སྐྱེས། །དེ་ལ་སྐྱེ་བའི་
རང་བཞིན་ཡོད་མ་ཡིན། །རྐྱེན་ལ་རག་ལས་གང་ཡིན་སྟོང་བར་བཤད། །གང་ཞིག་སྟོང་ཉིད་
ཤེས་ཏེ་བག་ཡོད་མིན། །ཞེས་གསུངས་སོ། །དེའི་ཕྱིར་སྟོང་བ་ཉིད་དེ་ནི། སྟོང་བ་ཉིད་དུ་བཅོམ་
ལྡན་འདས་ཀྱིས་བཤད་དེ། འཁོར་ལ་སོགས་པ་ཤིང་རྟའི་ཡན་ལག་ལ་བརྟེན་ནས་ཤིང་རྟར་
འདོགས་པ་ལྟར་རྒྱུ་དང་རྐྱེན་ལ་བརྟེན་ནས་གདགས་པར་རྣམ་པར་བཞག་ལ། གང་བརྟེན་ནས་
བཏགས་པ་དེ་ནི་རང་བཞིན་གྱིས་མ་སྐྱེས་པ་ཡིན་ཞིང་། གང་རང་བཞིན་གྱིས་མ་སྐྱེས་པ་དེ་ཉིད་
སྟོང་བ་ཉིད་ཡིན་ནོ། །རང་བཞིན་མ་སྐྱེས་མཚན་ཉིད་ཅན་གྱི་སྟོང་བ་ཉིད་དེ་ནི། ཡོད་མེད་ཀྱི་
མཐའ་གཉིས་དང་བྲལ་བའི་ཕྱིར་དབུ་མའི་ལམ་དུ་རྣམ་པར་བཞག་སྟེ། འདིར་དབུ་མའི་ལམ་
ཞེས་པ་ནི། གཞི་དབུ་མ་རྟག་ཆད་ཀྱི་མཐའ་དང་བྲལ་བ་ཉིད། ལམ་དབུ་མ་སྒྲོ་སྐུར་གྱི་མཐའ་
དང་བྲལ་བ་ཡིན་པས། གཞི་དབུ་མ་ལ་ཡང་ལམ་ཞེས་པའི་ཐ་སྙད་བཏགས་ཏེ། གཞི་རྟག་ཆད་
436

༄༅། །དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
པ
ཀྱི་མཐའ་དང་བྲལ་བ་ལས། ལམ་དབུ་མ་སྒྲོ་སྐུར་གྱི་མཐའ་དང་བྲལ་བ་ཡིན་པའི་ཕྱིར་རོ། །དེས་
དེ་ལྟར་རྟེན་འབྱུང་མ་
ན་རང་བཞིན་སྟོང་བ་མ་ཡིན་པའི་ཆོས་འགའ་ཡོད་པ་མ་ཡིན་པར་ཐལ།
ཡིན་པའི་ཆོས་འགའ་ཡོད་པ་མ་ཡིན་པའི་ཕྱིར་རོ། །འོ་ན་དངོས་མེད་ཀྱི་ཆོས་རྟེན་འབྲེལ་དུ་ཇི་
ལྟར་འགྱུར་ཞེ་ན། དངོས་པོའི་ཐ་སྙད་ལ་བརྟེན་ནས་དངོས་མེད་ཀྱི་ཐ་སྙད་འབྱུང་བས་ཐ་སྙད་
རྟེན་འབྲེལ་ཞེས་བྱ་སྟེ། དེས་ན་བརྟེན་ནས་གདགས་པ་ཞེས་གསུངས་སྟོང་ཉིད་མི་རུང་བ་ལ་
ཐམས་ཅད་མི་རུང་བ་རྒྱས་པར་བཤད་པ་ནི། གལ་ཏེ་འདིར་རང་བཞིན་མི་སྟོང་བ་ཡིན་ན། རང་
བཞིན་མ་གྲུབ་པ་ལ་འབྱུང་བ་མེད་ཅིང་འཇིག་པ་མེད་པར་འགྱུར་ལ། དེའི་རྒྱུ་རྐྱེན། རང་བཞིན་
གྱིས་གྲུབ་ན་རྟེན་འབྲེལ་མ་ཡིན་པར་འགྱུར་ཞིང་། རྟེན་འབྲེལ་མ་ཡིན་ན་དེ་ལྟ་བུའི་སྡུག་བསྔལ་
ཡོད་པར་མི་འགྱུར་ལ། དེའི་རྒྱུ་མཚན་རྟེན་འབྲེལ་མ་ཡིན་པ་དེ་མི་རྟག་པ་མ་ཡིན་པས། གང་མི་
རྟག་པ་དེ་སྡུག་བསྔལ་ལོ། །ཞེས་གསུངས་པའི་ཕྱིར། སྡུག་བསྔལ་རང་བཞིན་གྱིས་ཡོད་པ་མ་
ཡིན་པའི་ཕྱིར་དང་། སྡུག་བསྔལ་རང་བཞིན་གྱིས་ཡོད་ན་ལས་དང་ཉོན་མོངས་ལས་ཀུན་ཏུ་
འབྱུང་བར་མི་འགྱུར་བ་དེའི་ཕྱིར་སྟོང་ཉིད་སྤོང་བར་བྱེད་པའི་ལུགས་ལ་ཀུན་འབྱུང་ཡོད་པར་
མ་ཡིན་པར་འགྱུར་བ་དང་། སྡུག་བསྔལ་རང་བཞིན་གྱིས་ཡོད་ན་སྤོང་མི་ནུས་པས་སྡུག་བསྔལ་
འགོག་པའི་བདེན་པ་ཡོད་པ་མ་ཡིན་པར་འགྱུར་བ་དང་། དེ་ལྟར་ན་སྡུག་བསྔལ་རང་བཞིན་
གྱིས་གནས་ན་འགོག་པ་མི་སྲིད་པས་ལུགས་དེ་ནི་འགོག་པ་ལ་གནོད་བྱེད་ཡིན་པའི་ཕྱིར་དང་།
ང་བཞིན་ཡོད་ན་སྒོམ་པ་འཐད་པར་མི་འགྱུར་བ་དང་། ལམ་བསྒོམ་བྱར་འདོད་ན་ལམ་
གྱི་རང་བཞིན་ཡོད་པ་མ་ཡིན་པས་བསྒོམ་བྱར་མི་འགྱུར་བའི་ཕྱིར་དང་། སྡུག་ཀུན་འགོག་པ་
ཡོད་པ་མ་ཡིན་ན་ལམ་གང་གི་སྡུག་བསྔལ་ཤེས་ནས་ཀུན་འབྱུང་སྤངས་པས་གསུམ་འགགས་
པའི་འགོག་པ་ཐོབ་པར་མི་འགྱུར་བའི་ཕྱིར་རོ། །གཞན་ཡང་
།གཞན་ཡང་སྡུག་བསྔལ་ཡོངས་སུ་ཤེས་པ་དང་།
ལམ་ལ་རང་བཞིན་ཡོད་ན་སྒོམ་པ་འཐད་པར་མི་འགྱུར་བ་དང་། ལམ་
437

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཀུན་འབྱུང་སྤོང་བ་དང་། འགོག་པ་མངོན་དུ་བྱ་བ་དང་། ལམ་སྒོམ་པ་དང་། དེ་བཞི་དང་འབྲེལ་
བའི་རྒྱུན་ཞུགས་སོགས་འབྲས་བུ་བཞི་དག་ཀྱང་མི་རུང་བར་ཐལ། སྔར་སྡུག་བསྔལ་རང་གིས་
མ་ཤེས་པས་རང་བཞིན་ཅན་ཡིན་ན། ཕྱིས་ཀྱང་སྡུག་བསྔལ་ཡོངས་སུ་ཤེས་པ་མི་རུང་བར་ཐལ།
རང་བཞིན་གནས་པ་ནི། གཞན་དུ་འགྱུར་བ་མིན་པའི་ཕྱིར་རོ། །
དེས་ན་རང་བཞིན་ཁས་ལེན་པ་ལ་འབྲས་བུ་བཞི་སྔར་རང་བཞིན་གྱིས་ཐོབ་པ་མ་ཡིན་པ་
གང་ཡིནཔ་དེ་ནི་ཕྱིས་ཀྱང་ཇི་ལྟར་ཐོབ་པར་ནུས་པར་འགྱུར་ཏེ། རང་བཞིན་གྱིས་བཟློག་པ་མེད་
པར་རྣམ་པ་ཐམས་ཅད་དུ་ཡོངས་སུ་འཛིན་པའི་ཕྱིར། དེས་ན་འབྲས་བུ་བཞི་མེད་ནའབྲས་
གནས་མེད་ཅིང་། འབྲས་བུ་ལ་ཞུགས་པ་དག་ཀྱང་ཡོད་པ་མ་ཡིན་པར་འགྱུར་བ་དང་། དེ་དག་
མེད་ནདགེ་འདུན་མེད་པར་འགྱུར་བ་དང་། འཕགས་པའི་བདེན་པ་རྣམས་མེད་པས་དམ་པའི་
ཆོས་ཀྱང་མེད་པར་འགྱུར་བ་དང་། ཆོས་དང་། དགེ་འདུན་དག་མེད་ན། རྫོགས་པའི་སངས་
རྒྱས་ཡོད་པ་མ་ཡིན་པར་འགྱུར་བ་ཁྱོད་ཀྱི་སངས་རྒྱས་དེ་རང་བཞིན་དག་པའི་བྱང་ཆུབ་ལ་མ་
རྟེན་པར་འགྱུར་བ་དང་། དེས་ན་ཁྱོད་ཀྱི་རྫོགས་པའི་བྱང་ཆུབ་དེ་ཡང་སངས་རྒྱས་ལ་མ་བརྟེན་
པར་འགྱུར་རོ། །གཞན་ཡང་ཁྱོད་ཀྱི་ལྟར་ན། སྔར་རང་བཞིན་ཉིད་ཀྱིས་སངས་རྒྱས་མ་ཡིན་པ་
གང་ཡིན་པའི་གང་ཟག་སོ་སོ་སྐྱེ་བོ་དེས་ཕར་ཕྱིན་དྲུག་ལ་སོགས་པ་བྱང་ཆུབ་ཀྱི་སྤྱོད་པ་ལ་བྱང་
ཆུབ་ཀྱི་ཕྱིར་བསྐལ་བ་དུ་མར་བཙལ་ཀྱང་བྱང་ཆུབ་ཐོབ་པར་མི་འགྱུར་ཏེ། སངས་རྒྱས་མིན
པའི་རང་བཞིན་བཟློག་པར་མི་ནུས་པའི་ཕྱིར་རོ། །གཞན་ཡང་དངོས་པོ་རང་བཞིན་གྱིས་གྲུབ་
པར་ཁས་ལེན་ན། སྲོག་གཅོད་སྤོང་བ་སོགས་ཆོས་དང་སྲོག་གཅོད་པ་སོགས་ཆོས་མ་ཡིན་པ་
ནམ་ཡང་བྱེད་པར་མི་འགྱུར་རོ། །མི་སྟོང་ཞིང་རང་བཞིན་གྱིས་མ་གྲུབ་པ་ལ་ཆོས་དང་ཆོས་མིན་
ཅི་ཞིག་བྱ་སྟེ། རང་བཞིན་ལ་བྱ་བ་མེད་པའི་ཕྱིར་རོ། །གལ་ཏེ་ཆོས་དང་ཆོས་མིན་གྱི་འབྲས་བུ་
438

གས་ལེའུ་འབུམ་གྱི་མདོ་འགྲེལ་བཞུགས་སོ། །
༼ཙ
ཡིད་དུ་འོང་མི་འོང་རང་བཞིན་གྱིས་ཡོད་ན། རྒྱུ་ཆོས་དང་ཆོས་མིན་པ་མེད་པར་ཡང་དེ་དག་གི་
འབྲས་བུ་ཡིད་དུ་འོང་མི་འོང་ཁྱོད་ལ་ཡོད་པར་འགྱུར་རོ། །གང་གི་ཚེ་ཆོས་དང་ཆོས་མ་ཡིན་པ་
མེད་པར་འབྲས་བུ་ཡོད་པ་དེའི་ཚེ་ཆོས་དང་ཆོས་མ་ཡིནཔའི་རྒྱུ་ལས་བྱུང་བའི་འབྲས་བུ། ཡིད་
དུ་འོང་མི་འོང་ཁྱོད་ལ་ཡོད་པ་མ་ཡིན་ཏེ། འབྲས་བུ་རང་བཞིན་གྱིས་གྲུབ་པ་ལ་ཆོས་དང་ཆོས་
མིན་པ་རྒྱུར་དོན་མེད་པའི་ཕྱིར་རོ། །གལ་ཏེ་ཆོས་དང་ཆོས་མ་ཡིན་པའི་རྒྱུ་ལས་འབྲས་བུ་གལ་
ཏེ་ཡོད་ན། དེའི་ཚེ་ཆོས་དང་ཆོས་མིན་གྱི་རྒྱུ་ལས་བྱུང་བའི་འབྲས་བུ་ཡིད་དུ་འོང་མི་འོང་དེ་
དག་ཅིའི་ཕྱིར་སྟོང་བ་མིན་ཏེ། རྟེན་འབྲེལ་ཡིན་པའི་ཕྱིར་གཟུག་བརྙན་བཞིན་ནོ། །
ཁྱོད་ནི་འཇིག་རྟེན་པའི་ཐ་སྙད་ཀུན་ལ་གནོད་པར་ཐལ། སྟོང་བ་ཉིད་ལ་གནོད་པ་བྱེད་
པའི་ཕྱིར་རོ། །གཞན་ཡང་ཁྱེད་རང་ལྟར་ན་བྱ་བ་ཅི་ཡང་མེད་པའམ། རྩོམ་པ་མེད་པར་བྱ་བ་
ཡིནཔའམ། མི་བྱེད་པ་བྱེད་པོར་འགྱུར་བར་ཐལ། སྟོང་བ་ཉིད་མ་གྲུབ་པའི་ཕྱིར་ཏེ། སྟོང་བ་
ཉིད་ལ་ཚད་མས་གནོད་
་་མས་གནོད་པའི་ཕྱིར་རོ། །འགྲོ་བ་རྣམས་མ་སྐྱེས་པ་དང་། མ་འགགས་པ་དང་།
སྐྱེས་འགག་མེད་པར་ཀུན་ཏུ་གྲུབ་ན་ཐེར་ཟུག་ཏུ་གནས་པར་འགྱུར་ཞིང་། རྒན་གཞོན་དང་སྔ་
ཕྱི་ལ་སོགས་པའི་གནས་སྐབས་སྣ་ཚོགས་དང་བྲལ་བར་ཐལ། དངོས་པོ་ཐམས་ཅད་རང་བཞིན་
གྱིས་ཡོད་པའི་ཕྱིར་རོ། །དོན་བསྡུ་བ་ནི། སྔར་མ་ཐོབ་པ་ཕྱིས་ཐོབ་པར་བྱ་བ་དང་། སྡུག་བསྔལ་
མཐར་བྱེད་པ་དང་། ལས་དང་ཉོན་མོངས་པ་ཐམས་ཅད་སྤོང་བར་བྱེད་པའང་མེད་པར་ཐལ།
རང་བཞིན་གྱིས་སྟོང་བའི་རྟེན་ཡོད་པའི་ཕྱིར་རོ། །འོ་ན་བདེན་པ་མེད་ན་མཐོང་བ་མེད་པར་
འགྱུར་རོ། །ཞེས་ན། རྟེན་འབྲེལ་རང་བཞིན་སྟོང་བར་མཐོང་བ་དེས། སྡུག་བསྔལ། ཀུན་འབྱུང་།
འགོག་པ། ལམ་རྣམས་ཀྱིས་དེ་ཉིད་མཐོང་བར་གཞག་བྱ་ཡིན་པར་ཐལ། ཤེས་རབ་ཀྱི་སྒྲོ་སྐུར་
བཅད་ནས་བདེན་པ་ཅི་ཡང་མཐོང་བའི་བློ་བདེན་པར་མཐོང་བ་ཞེས་བྱིས་པ་བཙུད་པའི་ཐབས་
439

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བསྟན་པ་ཡིན་པའི་ཕྱིར་ཏེ། མདོ་ལས་ཅི་ཡང་མ་མཐོང་བ་ནི། དེ་ཁོ་ན་ཉིད་མཐོང་བ་ཡིན་ནོ། །
ཞེས་གསུངས་སོ། །དབུ་མ་རྩ་བ་ཤེས་རབ་ལས། འཕགས་པའི་བདེན་པ་བརྟག་པ་སྟེ། རབ་ཏུ་
བྱེད་པ་ཉེར་བཞི་བའི་འགྲེལ་བའོ།། །།
མྱ་ངན་ལས་འདས་པ་བརྟག་པ་ནས། ལྟ་བ་བརྟག་པ་ཞེས་བྱའི་རབ་བྱེད།
མྱ་ངན་ལས་འདས་པ་བརྟག་པ་ནི། མྱང་འདས་ལ་སྔར་གྱི་རྩོད་ལན་མདོར་བསྟན་པ་དང་།
ལན་རྒྱས་པར་བཤད་པའོ། །དང་བོ་ནི་གལ་ཏེ་ཆོས་འདི་དག་ཀུན་སྟོང་ན། སྐྱོན་ཡོན་གང་ཡང་
འབྱུང་བ་མེད་ཅིང་། འཇིག་པ་མེད་པས། ལྷག་བཅས་སུ་སྡུག་བསྔལ་གང་ཞིག་སྤོང་བ་དང་།
ལྷག་མེད་དུ་སྡུག་བསྔལ་འགགས་པ་ལས་མྱ་ངན་ལས་འདས་པར་འགྱུར་བ་ཡང་མེད་པར་འདོད་
དགོས་སྙམ་ན་འདི་ཀུན་མི་སྟོང་ན་ཡང་སྔར་བཤད་པ་ལྟར་སྐྱོན་མེད་དེ་མི་མཚུངས་སོ་གཉིས་པ་
ལྟར་ན་མྱང་འདས་ཀྱི་མཚན་ཉིད་བསྟན་པ། མྱང་འདས་ལ་མཐར་འཛིན་དགག དེ་བཞིན་
གཤེགས་པ་ལ་མཐར་འཛིན་དགག འཁོར་འདས་མཉམ་པ་ཉིད་དུ་བསྟན། མྱ་ངན་འདས་པའི་
རྩོད་པ་སྤང་བ་དང་། དྲུག་གི་དང་བོ་ནི། དོན་དམ་པར་སྤངས་ཐོབ་རྟག་ཆད། སྐྱེ་འགག་མེད་པ་
ལ་དེ་ལྟར་ཤེས་རབ་ཀྱིས་བསྒོམས་པས། སྤྲོས་པ་ཉེ་བར་ཞི་བ་དེ་ནི་ཐ་སྙད་དུ་མྱ་ངན་ལས་འདས་
པ་ཞེས་བརྗོད་དེ། འདིར་མེད་པ་ཞེས་པ་ཡོད་འཛིན་དགག་པའི་ཕྱིར་རོ། །གཉིས་པ་ནི་མྱ་ངན་
ལས་འདས་པ་དངོས་པོ་མ་ཡིན་པར་ཐལ། དངོས་པོ་ཡིན་ན་རྒ་ཤིའམ། དེས་མཚོན་པའི་སྐྱེ་
འགག་མེད་པར་ཐལ་བའི་ཕྱིར་ཏེ། སྐྱེ་འགག་མེད་པའི་དངོས་པོ་ཡོད་པ་མ་ཡིན་པའི་ཕྱིར་རོ། །
གལ་ཏེ་མྱ་ངན་ལས་འདས་པ་དངོས་པོ་ཡིན་ན་མྱ་ངན་ལས་འདས་པ་འདུས་བྱས་སུ་ཐལ། ་དངོས་
440

༄༅། །དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
པོ་འདུས་བྱས་མ་ཡིན་པ་གང་ནའང་ཡོད་པ་མ་ཡིན་པའི་ཕྱིར་རོ། །གཞན་ཡང་མྱ་ངན་ལས་
འདས་པ་དངོས་པོ་ཡིན་ན། རྒྱུ་རྟེན་འབྲེལ་ལ། དངོས་པོ་རྒྱུ་རྐྱེན་རྟེན་འབྲེལ་མ་ཡིན་པ་འགའ་
ཡང་ཡོད་པ་མ་ཡིན་པའི་ཕྱིར་རོ། །གལ་ཏེ་མྱ་ངན་ལས་འདས་པ་དངོས་པོ་མ་ཡིན་ན་དངོས་མེད་
དུ་འགྱུར་བ་ལས། དངོས་མེད་དུ་མི་རུང་བར་ཐལ། མྱ་ངན་ལས་འདས་པ་དེ་དངོས་པོ་མ་ཡིན་
པར་མ་ཟད་དེ་དངོས་མེད་དུ་ཡང་ཡོད་པའི་ཕྱིར་རོ། །
གཞན་ཡང་མྱ་ངན་ལས་འདས་པ་དངོས་པོ་མིན་ན། མྱ་ངན་འདས་པ་ཐ་སྙད་རྟེན་འབྲེལ་
དུ་ཐལ། ཐ་སྙད་རྟེན་འབྲེལ་མ་ཡིན་པའི་དངོས་མེད་ཡོད་པ་མ་ཡིན་པའི་ཕྱིར། དེས་ན་འགྲོ་འོང་
གིས་མཚོན་པའི་ཆོས་ཐམས་ཅད་ཐ་སྙད་རྟེན་འབྲེལ་ལམ། རྒྱུ་རྐྱེན་རྟེན་འབྲེལ་གང་རུང་ཡིན་
དགོས་པ་ལས། མྱ་ངན་ལས་འདས་པ་ནི་རྟེན་ནམ་རྒྱུར་བྱས་པ་གང་ཡང་མིན་པ། སྤྲོས་པ་ཐམས་
ཅད་ཉེ་བར་ཞི་བ་ཡིན་པར་གདུལ་བྱ་རྗེས་སུ་བཟུང་བའི་ཕྱིར་བསྟན་པས་དངོས་པོའམ། དངོས་
མེད་གང་དུ་ཡང་མི་ལྟའོ། །གལ་ཏེ་མྱ་ངན་འདས་པ་ནི་རྟོགས་པའི་དངོས་པོ་དང་སྤངས་པའི་
དངོས་མེད་གཉིས་ཀ་ཡིན་ནོ། །ཞེ་ན། མ་ཡིན་པར་ཐལ། ཡིན་ན་དེ་དངོས་དང་དངོས་མེད་
གཉིས་ཀ་ཡིན་པའི་ཐར་པ་ཡོད་པར་འགྱུར་བ་ལས། དེ་མི་རིགས་བའི་ཕྱིར་རོ། །གཞན་ཡང་མྱ་
ངན་ལས་འདས་པ་དངོས་པོ་དང་། དངོས་མེད་ཡིན་ན། དེ་ལྟར་ཡིན་པར་མི་རིགས་པར་ཐལ།
དེ་ལྟར་ཡིན་ན་མྱ་ངན་ལས་འདས་པ་གང་ལ་ཡང་མ་བརྟེན་པ་མ་ཡིན་པར་ཐལ། དངོས་དང་
དངོས་མེད་ཐམས་ཅད་བརྟེན་ནས་རྟག་པ་ཡིན་པའི་ཕྱིར་རོ། །ཡང་དངོས་པོ་གནས་སྐབས་
གཞན་དུ་འགྱུར་བ་དངོས་མེད་དང་། མྱང་འདས་འདུས་མ་བྱས་སུ་འདོད་པ་ལྟར་ན་ཡང་།
འདས་འདུས་བྱས་མ་ཡིན་པ་མི་འཐད་པར་ཐལ། མྱ་ངན་འདས་པ་འདུས་མ་བྱས་ཡིན་ཞིང་། །
དངོས་པོ་དངོས་མེད་འདུས་བྱས་ཡིན་ཕྱིར་རོ། །གལ་ཏེ་མྱ་ངན་འདས་པ་དངོས་པོ་དང་། །དངོས་
མྱང་
441

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མེད་ཡིན་ཡང་དངོས་དང་དངོས་མེད་ཡོད། །ཅེ་ན། ཡོད་པ